DOI: 10.14457/tu.the.2019.562
title: แนวโน้มการเติบโตของ smart home ต่อผู้บริโภคในเขตกรุงเทพมหานคร และปริมณฑล: กรณีศึกษา บ้านสั่งสร้างเอสซีจี ไฮม์ (SCG Heim)

description: แนวโน้มการเติบโตของบ้านอัจฉริยะ หรือ Smart home ในปัจจุบัน จากการค้นคว้าข้อมูลผ่านช่องทางอินเทอร์เน็ตพบว่า ผู้บริโภคกว่า 80% ต้องการใช้อุปกรณ์อัจฉริยะเพิ่มขึ้น อีกทั้งมีการคาดการณ์จำนวนอุปกรณ์อัจฉริยะ (IoT) เพิ่มขึ้น 2.08 หมื่นล้านชิ้นภายในปี 2020 รวมมูลค่ากว่า 1.7 ล้านล้านดอลลาร์สหรัฐ ปัจจุบันผู้ประกอบการอสังหาริมทรัพย์รายใหญ่ในประเทศไทยต่างพัฒนานวัตกรรมให้เกิดขึ้นจริง เพื่อสร้างความได้เปรียบทางการแข่งขันภายในโครงการอสังหาริมทรัพย์ให้กลายเป็นบ้านอัจฉริยะ (Smart home) ไม่ว่าจะเป็น บริษัทออลล์อินสไปร์, บริษัทอารียา พร็อพเพอร์ตี้, บริษัทแสนสิริ, บริษัทเอสซี แอสเสท, บริษัทเปรมสิตา, บริษัทเปรมสิตา, บริษัทเอพี ไทยแลนด์, บริษัทลลิล-พร็อพเพอร์ตี้ และ บ้านสั่งสร้างเอสซีจี ไฮม์ โดยผู้บริโภคสามารถควบคุมระบบไฟฟ้าต่างๆภายในบ้านผ่านแอปพลิเคชันบนสมาร์ทโฟน หรือ เครื่องมือรับคำสั่งเสียงต่างๆ เพื่อให้ผู้บริโภครู้สึกถึงความสะดวก ปลอดภัยและแม่นยำ โดยเฉพาะอุปกรณ์ควบคุมไฟฟ้า ระบบรักษาความปลอดภัย และ ระบบเซ็นเซอร์ป้องกันการโจรกรรม ถือว่าเป็นสินค้าพื้นฐาน (Norm Product) ประจำบ้านอัจฉริยะกลยุทธ์เชิงธุรกิจ Smart home ภายในบ้านสั่งสร้างเอสซีจี ไฮม์ (SCG Heim) จากการศึกษาข้อมูลการดำเนินงานในปัจจุบันผ่านการสัมภาษณ์ผู้ประกอบการฝ่ายบริหารและวางแผนกลยุทธ์การตลาดในหัวข้อ สภาพการแข่งขันทางการตลาด (Five Force) และ ปัจจัยภายใน-ภายนอกธุรกิจ (SWOT Analysis) ร่วมกับการวิเคราะห์ผลการศึกษาข้อได้เปรียบและข้อเสียเปรียบของผู้ประกอบธุรกิจ Smart home พบว่า กลยุทธ์การแข่งขันสำหรับบ้านอัจฉริยะในปัจจุบันของบ้านสั่งสร้างเอสซีจี ไฮม์ (SCG Heim) คือ ขยายตลาดบ้านมือสอง (Re-novation) เพิ่มขึ้น และ ให้ผู้บริโภคสามารถเลือกอุปกรณ์อัจฉริยะภายในบ้านได้ตามความต้องการ (Customize) เนื่องจากความต้องการควบคุมงบประมาณไม่ให้บานปลาย และความต้องการต่อการใช้งานอุปกรณ์อัจฉริยะที่แตกต่างกัน ระดับปัจจัยที่ส่งผลต่อการตัดสินใจเลือกซื้อบ้าน Smart home ของบ้านสั่งสร้างเอสซีจี ไฮม์ (SCG Heim) ผ่านการกระจายแบบสอบถามทั้ง 3 หัวข้อ คือ ด้านการยอมรับเทคโนโลยี ด้านส่วนผสมทางการตลาด และ ด้านความเต็มใจจ่าย กระจายไปยังผู้ที่สนใจเทคโนโลยีอัจฉริยะ ทั้งกลุ่มลูกค้าปัจจุบันของบ้านสั่งสร้างเอสซีจี ไฮม์ (SCG Heim) และผู้ที่กำลังมองหาอสังหาริมทรัพย์ ทั้งหมด 105 ตัวอย่าง อีกทั้งนำมาวิเคราะห์ผลความแปรปรวนทางเดียว (One-Way ANOVA) ผ่านโปรแกรมสำเร็จรูปทางสถิติ Stata พบว่า ปัจจัยทางด้านประชากรศาสตร์ทางด้าน เพศ สถานภาพ จำนวนสมาชิก และ ตำแหน่งงานที่แตกต่างกัน ไม่ส่งผลต่อระดับความสนใจด้านเทคโนโลยี และ ด้านส่วนผสมทางผลิตภัณฑ์ของการเลือกซื้อบ้าน Smart home ของบ้านสั่งสร้างเอสซีจี ไฮม์ (SCG Heim) โดยระดับของความสนใจต่อการยอมรับทางด้านเทคโนโลยีมากที่สุด คือ ปัจจัยด้านบรรทัดฐานทางสังคมในเรื่องของอากาศภายในบ้านที่สะอาดปลอดโปร่ง ปัจจัยด้านคุณภาพของผลลัพธ์ในเรื่องความสามารถต่อการตรวจสอบแม้จะไม่ได้อยู่ที่บ้าน และ ปัจจัยด้านบรรทัดฐานทางสังคมในเรื่องของระบบรักษาความปลอดภัยภายในบ้าน อีกทั้งระดับของความสนใจต่อปัจจัยส่วนผสมทางการตลาดสูงสุด คือ ปัจจัยด้านแนวคิดผลิตภัณฑ์ในเรื่องอุปกรณ์ใช้งานง่ายไม่ซับซ้อน ปัจจัยด้านการส่งเสริมการขายในเรื่องการรับประกันโครงสร้างหลังการขาย และ ปัจจัยด้านช่องทางจัดจำหน่ายในเรื่องช่องทางการติดต่อสื่อสาร อีกทั้งด้านความเต็มใจจ่ายเมื่ออุปกรณ์ดังกล่าวเป็นอุปกรณ์อัจฉริยะสูงสุด คือ ระบบรักษาความปลอดภัย อุปกรณ์กล้องวงจรปิด สามารถตรวจสอบได้ผ่านสมาร์ทโฟน แบบ Real-time ระบบสัญญาณกันขโมยเมื่อเกิดเหตุโจรกรรม และ ระบบควบคุมอัตโนมัติ ไฟ LED อัจฉริยะ สามารถควบคุมการเปิด-ปิดด้วยเสียงหรือควบคุมผ่านสมาร์ทโฟน